Okresná prokuratúra Dunajská Streda 
Nám. sv. Štefana 1, 929 21 Dunajská Streda 1

Sp. zn. : 2 Pv 882/13/2201	Dunajská Streda, 29.5.2014
EEČ : 2-16-174-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
dňa 01. októbra 2013 v čase o 16.30 hod. v XXXXX XXXXX v budove Obvodného oddelenia PZ XXXXX vo svojom ošatení, konkrétne v ľavom zadnom vrecku svojich rifľových nohavíc prechovával 2 ks plastových vreciek s tlakovým uzáverom s obsahom zelenej sušenej rastliny, ktorý materiál bol predložený k analýze na KEÚ PZ a zo znaleckého posudku pod ČES: XXXXX bolo zistené, že v prvom plastovom vrecku sa jedná o konope s hmotnosťou 755 mg s koncentráciou 16,4 % hmotnostných THC, obsahujúce 124 mg THC, uvedený materiál bol prepočítaný na 4 - 12 obvykle jednorazových dávok a v druhom plastovom vrecku sa jedná o konope s hmotnosťou 818 mg s koncentráciou 16,9 % hmotnostných THC, obsahujúce 138 mg THC, uvedený materiál bo prepočítaný na 5 - 14 obvykle jednorazových dávok, pričom tetrahydrokanabinol (THC) je v zmysle zákona Národnej rady Slovenskej republiky č. 139/1998 Z.z. o omamných látkach, psychotropných látkach a prípravkoch v znení neskorších predpisov zaradený do I. skupiny psychotropných látok a uvedený materiál dňa 01. 10. 2013 o 16.30 hod. bol nájdený a odňatý pri vykonaní osobnej prehliadky príslušníkom Obvodného oddelenia PZ XXXXX. 

Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
V priebehu prípravného konania vyšetrovaním bolo zistené, že obvinený sa dopustil trestného činu na skutkovom a právnom základe, ako je to uvedené vo výrokovej časti tohto uznesenia.
	 
Obvinený XXXXX sa k spáchaniu trestného činu v plnom rozsahu priznal, svoj čin oľutoval, pričom svojím konaním škodu nespôsobil.   

	Z charakteristík obvineného, a to z jeho odpisu z registra trestov vyplýva, že v minulosti bol 1x krát  súdom trestaný, a to v roku 1997, avšak v súčasnosti sa na neho hľadí akoby nebol odsúdený. Z miesta bydliska nie je bližšie hodnotený.
	
	Po preskúmaní vyšetrovacieho spisu bolo zistené, že u obvineného sú splnené podmienky na postup podľa § 216 Tr. por., pretože sa k spáchaniu trestného činu priznal, svojím konaním škodu nespôsobil a súhlasil s podmienečným zastavením trestného stíhania. Pritom sa jedná o trestný čin, kde horná hranica trestu odňatia slobody nepresahuje 5 rokov. 
	
Vzhľadom na vyššie uvedené dôvody ako aj na osobu obvineného, s prihliadnutím na jeho doterajší život a na okolnosti prípadu bolo rozhodnuté o podmienečnom zastavení trestného stíhania podľa § 216 ods. 1 Tr. por., pretože možno dôvodne takéto rozhodnutie považovať za dostačujúce.
	
Zároveň v zmysle § 216 ods. 2 Tr. por. bola obvinenému určená skúšobná doba v trvaní 12 mesiacov. Po uplynutí skúšobnej doby, ak obvinený povedie v jej priebehu riadny život bude rozhodnuté o jeho osvedčení sa v skúšobnej dobe podľa § 217 Tr. por. V opačnom prípade bude v trestnom stíhaní pokračované. Ak do dvoch rokov od uplynutia skúšobnej doby nebude urobené rozhodnutie o osvedčení sa bez zavinenia obvineného, má sa za to, že sa osvedčil. 

Poučenie:
Proti tomuto rozhodnutiu je prípustná sťažnosť do 3 dní od jeho doručenia
                  cestou podpísanej prokuratúry na Krajskú prokuratúru v Trnave. 
       Sťažnosť má odkladný účinok.

JUDr. Gabriel Bartalos
prokurátor